《登五层楼》
明代·陈国是

嵯峨飞阁俯青浔，倚槛寒生落木森。雁翅城边云欲歛，虎头门外昼多阴。

水吞西粤汤池固，地接南条霸气深。高宴自来惊岁暮，更兼双鬓对华簪。

作者简介：陈国是，字伯衡，一字谦光。东莞人。刘鸿渐徒。明神宗万历二十八年（一六〇〇）举人。授陵水教谕，寻迁江西建昌府推官。廉明执法，不惮权贵。量移浙江宁波府通判，不就。归构精舍，深究濂洛关闽之旨。清温汝能《粤东诗海》卷四二有传。